Drama ‘Scammer 2’ Memapar Sisi-Sisi Tersembunyi Sharifah Sofia
Pembalasan dendam, pengkhianatan, perhubungan kekeluargaan serta persahabatan merupakan titik utama yang diketengahkan dalam penceritaan drama sekuel kedua keluaran Astro Ria iaitu ‘Scammer 2’. Drama terbitan Radius One Sdn Bhd ini mengangkat barisan pelakon-pelakon hebat seperti Beto Kusyairy, Farah Nabilah, Zahiril Adzim dan Diva Azwan Ali serta diarah oleh Norhanisham Labu Ahmad. Drama ini turut memaparkan pelakon Sharifah Sofia yang kini membuat comeback di kaca televisyen. Pasti ramai merindui Sofia yang pernah berlakon drama ‘Astana Idaman’ pada musim pertama. Menerusi Scammer 2, watak Sofia dimasukkan ke penjara setelah aktiviti scam yang dijalaninya terkantoi.  Sofia merupakan antara scammer terbesar di Malaysia. Wanita ini ingin keluar dari penjara dengan meminta bantuan Muna, rakan scammernya. Muna mengupah Taqriz sebagai peguam untuk melepaskan Sofia dari penjara tanpa sedar yang Taqriz sedang memanipulasi Muna dan Sofia untuk membalas dendam atas kematian ayahnya yang menjadi mangsa scam Muna dahulu. Apakah yang akan terjadi kepada Sofia setelah dikeluarkan oleh Taqriz daripada penjara? Pasti ramai yang tertanya-tanya bagaimanakah watak Taqriz dan Sofia akan membuat plot drama ini lebih menarik. Drama ‘Scammer 2’ ditayangkan pada setiap hari Isnin hingga Khamis, jam 11.00 malam mulai 18 April 2022 secara eksklusif di saluran Astro Ria (104) serta turut boleh distrim menerusi aplikasi Astro GO dan On Demand untuk pilihan yang lebih fleksibel. setiap hari Isnin hingga Khamis, jam 11.00 malam mulai 18 April 2022